นายกรัฐมนตรี กล่าวคำปราศัยเนื่องในวันยาเสพติดโลก 2564 ระบุ รัฐบาลแก้ไขปัญหายาเสพติดแนวใหม่ มุ่งเน้นลงโทษทางอาญาและยึดทรัพย์
พลเอก ประยุทธ์ จันทร์โอชา นากยรัฐมนตรี กล่าวคำปราศรัยเนื่องในวันยาเสพติดโลก 2564 ว่า องค์การสหประขาชาติได้กำหนดให้วันที่ 26 มิถุนายนของทุกปี เป็นวันต่อต้านยาเสพติดโลก เพื่อให้ทุกประเทศได้ตระหนักถึงภัยคุกคามปัญหายาเสพติดที่มีผลกระทบต่อมวลมนุษยชาติ ประเทศไทยในฐานะประเทศสมาชิกได้ประกาศเจตนารมณ์ต่อต้านยาเสพติดมาอย่างต่อเนื่อง ตั้งแต่ปี 2530 ถึงปัจจุบัน รัฐบาลมุ่งเน้นการแก้ไขปัญหายาเสพติดแนวใหม่ มุ่งเน้นลงโทษทางอาญาและยึดทรัพย์สินผู้ผลิต ผู้ค้ายาเสพติด โดยด้านการปราบปรามยาเสพติดได้นำเทคโนโลยีและเครื่องมือสมัยใหม่มาช่วยในการสืบสวนสอบสวน ตลอดจนอบุรมพัฒนาบุคลากรให้มีความรู้ล้ำหน้ากว่าผู้ค้ายาเสพติดและปรับปรุงแก้ไขกฎหมายที่เป็นอุปสรรคต่อการทำงาน ด้านการบำบัดรักษาผู้เสพ ให้ถือว่าผู้เสพเป็นผู้ป่วยต้องนำเข้าสู่การรักษาและต้องฝึกอาชีพให้ผู้บำบัดรักษาและติดตามอย่างเป็นระบบด้านการป้องกันยาเสพติด นอกจากป้องกันไม่ให้คนยุ่งเกี่ยวเสพยาเสพติดแล้ว ยังป้องกันไม่ให้คนมายุ่งเกี่ยวกับวงจรค้ายาเสพติด ดำเนินการพัฒนาหลักสูตรให้ความรู้เกี่ยวกับยาเสพติด บรรจุหลักสูตรของการศึกษาทุกระดับ รวมถึงการสร้างความเข้มแข็งให้กับหมู่บ้านชุมชน การก่อตั้งกองทุนแม่ของแผ่นดินและการนำแนวทางของสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพ?ยวดี กรมหลวงราชสาริณีสิริพัชร มหาวัชรราชธิดา ในการทำโครงการพัฒนาทางเลือกเพื่อให้การแก้ปัญหายาเสพติดเป็นไปอย่างยั่งยืนนอกจากนี้ รัฐบาลยังมีนโยบายนำพืชเสพติดมาวิจัยใช้ประโยชน์ทางการแพทย์และพัฒนาต่อยอดเป็นพืชเศรษฐกิจต่อไป พร้อมขอบคุณทุกฝ่ายส่วนที่ร่วมกันดูแลบ้านเมือง ให้สังคมไทยปลอดภัยจากยาเสพติด